Nicolai Reedtz

Nicolai Hvilshøj ”dev1ce” Reedtz (s. 8. syyskuuta 1995 Odense) on tanskalainen "Counter-Strike 2" -ammattilainen. Hän edustaa tanskalaista Astralis-joukkuetta.
Reedtziä pidetään laajalti "n" historian parhaimpina pelaajina, joskus myös parhaana. Hänet on valittu yhdeksän kertaa maailman 20 parhaan pelaajan joukkoon "Counter-Strikeen" keskittyneen HLTV-sivuston mukaan. Luku on maailman suurin; toisena tulee ukrainalainen Oleksandr ”s1mple” Kostyljev, jolla on kahdeksan sijoitusta. Hän on voittanut major-turnauksen neljä kertaa. Hän on voittanut kahdesta niistä MVP-palkinnon.
Ura.
Ennen Astralista.
2013–2014.
Dev1ce aloitti uransa Copenhagen Wolvesissa yhdessä Andreas ”Xyp9x” Højslethin ja Peter ”dupreeh” Rasmussenin kanssa. Joukkue tuli marraskuussa sijalle 5.–8. merkittävästä DreamHack Winter 2013 -turnauksesta. Hän pelasi joukkueessa joulukuulle asti, jolloin vaihtoi über G33KZ -joukkueeseen.
Dev1ce vaihtoi jo vuoden 2014 alussa Team Dignitakseen. Joukkue tuli nopeasti sijalle 3.–4. erittäin merkittävästä ESL Major Series One Katowice 2014 -turnauksesta. Elokuussa he tulivat sijalle 3.–4. vuoden merkittävimpiin lukeutuneesta ESL One Cologne 2014 -turnauksesta. Dev1ce oli sekä puolivälierissä että semifinaalissa joukkueen paras pelaaja 1,19 ratingillaan. Dev1ce tuli 20. sijalle vuoden HLTV-arvioinnista.
2015.
Dev1ce liittyi Team SoloMidiin alkuvuodesta. He tulivat sijalle 5.–8. merkittävästä ESL One Katowice 2015 -turnauksesta. Dev1ce sai ensimmäisen MVP-tittelinsä CCS Kick-off Season Finals -turnauksesta huhtikuussa. Seuraavaksi TSM voitti Fragbite Masters Season 4 -turnauksen kesäkuussa. Dev1ce sai niin ikään MVP-tittelin. Dev1ce sai ottelussa muutaman tärkeän tapon, jotka auttoivat joukkuetta tasoittumaan finaalissa. Sitä seurasi voitto FACEIT 2015 Stage 2 Finals -turnauksesta ja seuraava MVP-titteli. Hänen turnausratinginsa oli 1,23. Vuoden toisesta major-turnauksesta ESL One Cologne 2015:sta joukkue tuli sijalle 3.–4. Vuoden MVP-tittelinsä dev1ce sai PGL CS:GO Championship Series Season 1 -turnauksesta lokakuussa. Hänen turnausratinginsa oli 1,28. HLTV valitsi dev1cen vuoden kolmanneksi parhaaksi pelaajaksi. Team SoloMidin joukkueen pelaajat perustivat Team Question Mark -joukkueen joulukuussa.
Astralis.
2016.
Team Question Mark perusti uuden joukkueen Astraliksen. Joukkue tuli vuoden merkittävimpiin kuuluneesta MLG Columbus 2016 -turnauksesta sijalle 3.–4. Dev1cen rating oli pudotuspeleissä 1,31 ja semifinaalissa 0,85. Joukkue voitti joulukuussa Esports Championship Series Season 2 - Europe -turnauksen. Dev1ce sai turnauksen MVP-tittelin. Hänet valittiin edellisvuoden tavoin vuoden kolmanneksi parhaaksi pelaajaksi.
2017.
Astralis voitti heti vuoden alussa ELEAGUE Major 2017 -turnauksen. Dev1ce oli pudotuspeleissä joukkueen paras pelaaja 1,38 ratingillaan. Maaliskuussa joukkue voitti Intel Extreme Masters XI - World Championship -turnauksen. Lokakuussa joukkue sai hopeaa merkittävästä ELEAGUE Premier 2017 -turnauksesta. Dev1cen rating oli pudotuspeleissä ottelun toiseksi paras pelaaja 1,57 ratingillaan. Semifinaalissa hän taas oli ottelun paras pelaaja 1,43 ratingillaan.
2018.
Vuoden ensimmäisen merkittävän voittonsa Astralis sai DreamHack Masters Marseille 2018 -turnauksesta huhtikuussa. Dev1ce oli sekä pudotuspeleissä, semifinaalissa ja finaalissa joukkueen kahden parhaan joukossa. Hän sai vuoden ensimmäisen MVP-tittelinsä ELEAGUE Premier 2018 -turnauksesta heinäkuussa. Hänen turnausratinginsa oli 1,44. Joukkue voitti syyskuussa yhden vuoden merkittävimmistä turnauksesta, . Dev1ce sai niin ikään turnauksen MVP-tittelin 1,26 ratingillaan. Hän sai seuraavan MVP:nsä saman kuun aikana BLAST Pro Series: Istanbul 2018 -turnauksesta. Seuraavaksi Astralis voitti IEM Chicagon marraskuussa. Dev1ce sai turnauksen MVP-tittelin. Hän sai kolmea karttaa lukuunottamatta yli yhden ratingin jokaisesta kartasta. Seuraavan MVP:nsä dev1ce sai ECS Season 6 - Finals -turnauksesta marraskuussa. Semifinaalissa Ninjas in Pyjamasia vastaan hänen ratinginsa oli koko ottelun korkein 1,43. Astralis voitti miljoona dollaria Intel Grand Slam Season 1:sta joulukuussa. Vuoden viimeisen MVP-tittelinsä dev1ce sai ESL Pro League Season 8 - Finals -turnauksesta hieman myöhemmin. Semifinaalissa hänen ratinginsa oli 1,75. Saavutustensa seurauksena Astralis valittiin maailman parhaaksi joukkueeksi 2018. Dev1ce itsessään valittiin vuoden toiseksi parhaaksi pelaajaksi.
2019.
Astralis voitti maaliskuussa kolmannen major-voittonsa IEM Katowice Major 2019:sta. Dev1ce sai vuoden ensimmäisen MVP-tittelinsä niin ikään maaliskuussa pelatusta BLAST Pro Series: São Paulo 2019 -turnauksesta 1,35 ratingillaan. Syyskuussa joukkue voitti neljännen major-voittonsa . Dev1ce sai turnauksen MVP:n 1,26 ratingillaan. Hän oli sekä pudotuspeleissä, semifinaalissa että finaalissa joukkueen paras pelaaja. Turnaustappoja hän sai yhteensä 313, joista AWP-tarkkuuskiväärillä 148. Astralis voitti ECS Season 8 Finals -turnauksen joulukuussa, ja dev1ce sai turnauksen MVP:n. Hänet valittiin vuoden kolmanneksi parhaaksi pelaajaksi.
2020.
Astralis voitti toukokuussa ESL One: Road to Rio - Europe -turnauksen. Dev1ce sai turnauksen MVP-tittelin ratingillaan 1,26. Finaalissa hänen ratinginsa oli ylivoimaisesti koko ottelun korkein 1,75. Toisen MVP:nsä dev1ce sai joulukuussa DreamHack Masters Winter 2020: Europe -turnauksesta. Hän oli sekä semifinaalissa että finaalissa ottelun paras pelaaja. Vuoden viimeisen MVP-tittelinsä hän sai IEM Global Challenge 2020:sta joulukuussa, kun Astralis voitti Team Liquidin finaalissa. Hänet valittiin edellisvuoden tavoin vuoden kolmanneksi parhaaksi pelaajaksi.
2021.
Dev1ce sai tammikuussa hopeaa merkittävästä BLAST Premier: Global Final 2020 -turnauksesta. Hän siirtyi Ninjas in Pyjamasiin huhtikuussa kolmivuotisella sopimuksella. Joukkueen vuoden paras sijoitus oli sija 5.–8. vuoden merkittävimmästä turnauksesta, PGL Major Stockholm 2021:sta. Dev1ce jättäytyi loppuvuodesta sairaslomalle, sillä oli kärsinyt erilaisista paniikkohtauksista ja nukkumisongelmistaan erottuaan tyttöystävästään. Lokakuussa NiP voitti IEM Fall 2021: Europe -turnauksen. Hänen ratinginsa 15 kartan aikana oli yhteensä 1,35. Hänet valittiin vuoden 11. parhaaksi pelaajaksi.
2022–.
Dev1cen kerrottiin lokakuussa tekeevän paluun Astralikseen. Joukkue tuli sijalle 3.–4. IEM Cologne 2023 -turnauksesta elokuussa 2023. Hänet valittiin vuonna 2023 11. parhaaksi pelaajaksi.